Egy idõre visszavonul a bûnbánó Tiger Woods
Házasságtörése miatt bejelentette ideiglenes visszavonulását Tiger Woods amerikai golfsztár, a világ legjobban keresõ sportolója.
A 33 éves játékos pénteken saját honlapján tette közzé döntését, eszerint idõre van szüksége ahhoz, hogy helyrehozza azokat a károkat, amelyeket hûtlenségével okozott. Elismerte ugyanakkor, hogy esetleg már nem tudja jóvá tenni vétkeit, továbbá megfogadta, hogy megpróbál jobb apa, férj és ember lenni.

Woods elõször vallotta be nyilvánosan, hogy megcsalta feleségét. Elin Nordegren akár 300 millió dollárt is kaphat a sportoló mesés vagyonából, ha ügy dönt, beadja válókeresetet. Ebben az esetben a 29 éves ex-modell - aki két gyereket szült a golfozónak - a világ legdrágább válását kezdeményezheti, megelõzné a jelenlegi listavezetõt, a váláskor 168 millió dollárral vigasztalódott Juanita Jordant, Michael Jordan kosárlabdázó volt feleségét.

A több nõvel is hírbe hozott Woods november 27-én, máig tisztázatlan körülmények között szenvedett kisebb autóbalesetet floridai háza elõtt. A balesetet vélhetõen heves házastársi vita elõzte meg, amely minden valószínûség szerint azt követõen robbant ki, hogy az egyik bulvárlap megszellõztette a golfozó házasságon kívüli kapcsolatait.